ჩარმინარი

ჩარმინარი (დევანაგარი: ा ीा, ნასთალიყი: , პირდაპირი თარგმანი: "ოთხი კოშკი" ან "ოთხი მინარეთის მეჩეთი")— ერთ – ერთი ყველაზე მნიშვნელოვანი ძეგლია ინდოეთის ქალაქ ჰაიდარაბადში, ანდრა პრადეშის ადმინისტრაციულ ცენტრში.

ეს ღირსშესანიშნაობა მსოფლიოში ცნობილია, როგორც ჰაიდრაბადის სიმბოლო და ინდოეთის ერთ-ერთ ყველაზე ცნობადი სტრუქტურაა. იგი ოფიციალურად ითვლება ტელანგანას ემბლემად (ტელანგანას შტატი).

ხსენებული მეჩეთი ააშენა ჰოლკონდას სულთანმა მუჰამედ ყული ქუთბ- შაჰმა 1591 წელს, მას შემდეგ რაც მან დედაქალაქი ჰოლკონდადან ჰაიდრაბადში გადაიტანა. ლეგენდის თანახმად, შაჰმა ალაჰს აღუთქვა მეჩეთის აშენება იმ ადგილას, სადაც ის ლოცულობდა, თუ ალაჰი შავ ჭირს შეაჩერებდა.

არქიტექტურა
შენობას აქვს კვადრატული ფორმა. ყოველი მხრიდან სიგრძეა 20 მ, ხოლო თითოეულ კუთხეში არის მაღალი მინარეთი. ეს ოთხი ულამაზესი მოჩუქურთმებული მინარეთი 48,7 მეტრის სიმაღლისაა, დომინირებს ლანდშაფტზე დაახლოებით ერთი კილომეტრით. თითოეულ მინარეთის. აქვს ოთხი დონე, რომლებზეც მინარეთის გარშემო გამოსახულია. მინარეთებში სპირალური კიბის 149 საფეხური მიდის წერტილამდე, საიდანაც იშლება ქალაქის პანორამული ხედი.კონსტრუქციის თითოეული მხარე გიგანტური თაღებით იშლება მოედანზე. ისინი გადაჰყურებს ოთხ მთავარ საავტომობილო გზას, რომლებიც ოდესღაც სამეფო გზები იყო. თაღები მინარეთების გარდა ჩრდილავს შენობის სხვა მახასიათებლებს. თითოეული თაღის სიგრძე 11 მ და სიგანე 20 მ დამონტაჟდა 1889 წელს, საათები მოთავსებულია თაღებში. შენობის პერიმეტრის გასწვრივ არის ორი გალერეა, ტერასა და სალოცავი დარბაზი.

ისტორია
ინდოეთის არქეოლოგიური კვლევის ცენტრი თავის შენიშვნებში აღნიშნავს: ”არსებობს სხვადასხვა თეორია იმის შესახებ, თუ რისთვის აშენდა ჩარმინარი. ამასთან, გავრცელებულია მოსაზრება, რომ ნაგებობა აშენდა ქალაქის ცენტრში იმ დროს გავრცელებული მომაკვდინებელი დაავადების- ქოლერის აღმოფხვრის აღსანიშნავად”. საუკუნის ფრანგი მოგზაურის ჟან დე თევენოს აზრით, სპარსული წყაროების მიხედვით ჩარმინარი აშენდა 1591 წელს მეორე ისლამური ათასწლეულის დასაწყისის აღსანიშნავად (ახ. წ. 1000 წ.). ეს ღონისძიება აღინიშნა მთელ ისლამურ სამყაროში, ამიტომ ქუთბ შაჰმა დააარსა ქალაქი ჰაიდარაბადი ამ მოვლენის აღსანიშნავად. არქიტექტურის მიხედვით მას აღმოსავლეთის ტრიუმფალურ თაღსაც უწოდებენ.

ჩარმინარი აშენდა ისტორიული სავაჭრო მარშრუტის გადაკვეთაზე, რომელიც აკავშირებს ქალაქს საერთაშორისო ბაზრებთან საპორტო ქალაქ მაჩილიპატნამის მეშვეობით. ძველი ქალაქი ჰაიდრაბადი დაპროექტდა და გადანაწილდა ჩარმინარის გარშემო ოთხ სხვადასხვა კვადრატში დაყოფილი დასახლებული პუნქტების მიხედვით. ჩარმინარის ჩრდილოეთით არის ჩარ კამანი - კარდინალურ წერტილებზე აგებული ოთხი კარიბჭე. სპარსეთიდან მოიწვიეს გამოჩენილი არქიტექტორები ქალაქის გეგმის შესამუშავებლად. თავად შენობა მეჩეთისა და მედრესესთვის იყო განკუთვნილი. იგი აგებულია ინდო-ისლამური არქიტექტურის სტილში სპარსული არქიტექტურის ელემენტებით.

ისტორიკოსი მასუდ ჰუსეინ ხანი ამბობს, რომ ჩარმინარის მშენებლობა დასრულდა 1592 წელს, ხოლო ქალაქი ჰაიდარაბადი რეალურად დაარსდა 1591 წელს. წიგნის "სიყვარულის დღეები" მიხედვით, კუტბ შაჰმა ააშენა ჩარმინარი 1589 წელს, იმ ადგილას, სადაც პირველად ნახა მისი მომავალი დედოფალი ბაგმატი. ისლამის მიღების შემდეგ ქუთბ შაჰმა ქალაქს "ჰიდერაბადი" დაარქვა. მიუხედავად იმისა, რომ ამბავი უარყვეს ისტორიკოსებმა და მეცნიერებმა, ის ადგილობრივებს შორის დიდი პოპულარობით სარგებლობს და გახდა ფოლკლორის განუყოფელი ნაწილი..კუტბ შაჰის და ასაფ ჯაჰის მმართველობას შორის მუღალების მეფობის დროს, სამხრეთ-დასავლეთის მინარეთი "ჩამოინგრა" ელვის დარტყმის შედეგად , შემდგომში შეაკეთეს 60,000 რუპიად. 1824 წელს ძეგლი განახლეს.

ჩარმინარის გარშემო არის სამკაულებით, განსაკუთრებით მარგალიტებით განთქმული ბაზარი- . აყვავების პერიოდში, ჩარმინარის ბაზარში დაახლოებით 14000 მაღაზია იყო. ჩარმინარის მიმდებარე ბაზრები აღწერილია საროჯინი ნაიდუს ლექსში "ჰიდრაბადის ბაზრებში".

იუნესკოს მსოფლიო მემკვიდრეობის ძეგლების სავარაუდო სია
ჩარმინარი, ჰაიდარაბადში კუტბ შაჰის ძეგლებთან ერთად: ჰოლკონდას ციხესიმაგრე და კუტბ შაჰის საფლავები, შეტანილ იქნა იუნესკოს მსოფლიო მემკვიდრეობის ძეგლების "საცდელ სიაში". ძეგლი წარადგინა ინდოეთის მუდმივმა დელეგაციამ იუნესკოში 2010 წლის 10 სექტემბერს.

გალერეა